Pénzügyõr volt a cserbenhagyásos gázoló Visegrádon
Hivatásos pénzügyõr volt az a férfi, aki gyalogost gázolt Visegrádon, majd segítségnyújtás nélkül továbbhajtott - közölte a Vám- és Pénzügyõrség Országos Parancsnoksága (VPOP) sajtóosztálya. A Pénzügyminisztérium (PM) kezdeményezi a közúti balesetet okozó pénzügyõr ezredes vezetõi munkakörébõl történõ felfüggesztését.
A VPOP-nek tudomása van errõl a vasárnap hajnali balesetrõl, a rendõrség tájékoztatta a parancsnokságot, valóban egy hivatásos pénzügyõr okozta a balesetet, aki szolgálati idõn kívül, nem szolgálati gépjármûvel közlekedett - közölte a pénzügyõrség sajtóosztálya.

A Pest Megyei Rendõr-fõkapitányság sajtóügyeletese szerint Visegrád belterületén haladt egy személyautó Budapest felé, amikor egy férfi elé lépett. A jármû elgázolta, a gyalogos nyolc napon túl gyógyuló végtag-sérüléseket szenvedett. A jármû vezetõje segítségnyújtás nélkül továbbhajtott, a rendõrök Szentendrén tartóztatták fel. Az ügyben a Pest Megyei Ügyészségi Nyomozó Hivatal jár el.
 
"A Vám- és Pénzügyõrség hivatásos állományába tartozó vezetõ magatartásának megítélése a legszigorúbb erkölcsi mérce szerint kell, hogy megtörténjen" - írta hétfõi közleményében a Pénzügyminisztérium.

A minisztérium azután hozta nyilvánosságra állásfoglalását, hogy hivatalosan tudomására jutott: a budapesti székhelyû Vám- és Pénzügyõri Iskola igazgatója ellen közúti baleset okozása miatt ügyészségi nyomozás indult.

A Pénzügyminisztérium a Vám- és Pénzügyõrség Országos Parancsnokságának illetékes vezetõitõl munkáltatói nyilatkozatot kért, majd úgy döntött, hogy kezdeményezi a közúti balesetet okozó pénzügyõr ezredes vezetõi munkakörébõl történõ felfüggesztését - írta közleményében a tárca.
VPOP Pénzügyminisztérium kékfény baleset Visegrád